Mohamed Sukri Omar

Ustaz **Mohamed Sukri bin Omar** (Jawi: محمد شكري بن عمر; lahir 26 November 1986) merupakan ahli politik Malaysia berbangsa Melayu dari Parti Islam Se-Malaysia. Beliau juga dikenali sebagai seorang pendidik, pendakwah dan Guru agama Islam yang aktif dalam menyampaikan ilmu, kegiatan pendidikan, dakwah serta memperjuangkan nilai-nilai Islam dalam masyarakat.    

Dalam arena politik, beliau memegang beberapa jawatan penting, termasuk:   

# Ketua Pemuda PAS Negeri Selangor (2021-2027)
# Ketua Pemuda Perikatan Nasional Selangor (2021-kini)
# Yang Dipertua PAS Kawasan Shah Alam (2023-Kini)
# Ketua Badan Perhubungan Perikatan Nasional Kawasan Shah Alam (2023-Kini).
# AJK Pemuda PAS Malaysia (2023-2027)

## Latar belakang Peribadi & Pendidikan
**Mohamed Sukri Omar** berasal dari Beserah, Kuantan, Pahang. Beliau memulakan pendidikan awal dalam bidang agama di **Sekolah Agama Masjid Jamek Beserah**. Pendidikan rendahnya diteruskan di **Sekolah Rendah Islam Al-Irsyad, Kuantan**, di mana beliau menduduki **Ujian Pencapaian Sekolah Rendah (UPSR)** dan **Ujian Penilaian Sekolah Rendah Islam (UPSRI)**.   

Seterusnya, beliau melanjutkan pelajaran ke peringkat menengah di **Sekolah Menengah Islam Al-Irsyad, Kuantan**, dan berjaya memperoleh **Syahadah Diniyyah Khossoh** serta **Sijil Pelajaran Malaysia (SPM)**. 

Selepas tamat pendidikan menengah, beliau menyambung pengajian ke peringkat diploma di **Kolej Jamiah Islamiah Putra (JAIPUTRA),** yang kini dikenali sebagai **Kolej Uniti Kota Bharu**, dan berjaya memperoleh **Diploma Pengurusan Perniagaan** dengan minor dalam **Pengajian Islam**.

Semasa di Kolej JAIPUTRA, beliau turut mengambil kesempatan untuk mendalami ilmu agama di **Pondok Pasir Tumboh**, di mana beliau menghadiri pengajian semasa waktu lapang dan cuti semester.

Beliau kemudian melanjutkan pengajian ke peringkat yang lebih tinggi di **Sana’a, Yaman**, selama lima tahun dan berjaya memperoleh **Ijazah dalam Pengajian Ilmu-ilmu Islam**, **Ijazah At-Tadris (Keizinan Mengajar),Ijazah Khossoh, Ijazah**  **‘Ammah** serta **ijazah sanad Kutub Sittah** daripada **Sheikh Qassim Al-Bahr Al-Yamani**.

Setelah tamat pengajian di Yaman, beliau meneruskan pengajian di peringkat ijazah di **Universitas Ibnu Chaldun, Jakarta, Indonesia**, dan berjaya memperoleh **Ijazah Sarjana Muda Pendidikan Agama Islam (S.Pd.)**. Tesis ijazah beliau bertajuk *“Pemikiran Tuan Guru Nik Abdul Aziz Nik Mat dalam Pembinaan Pendidikan: Era 1990-2013.”*

Seterusnya, beliau melanjutkan pengajian di peringkat sarjana di **Akademi Tamadun Islam, Fakulti Sains Sosial dan Kemanusiaan, Universiti Teknologi Malaysia (UTM), Skudai, Johor**, dan berjaya memperoleh **Sarjana Falsafah (MPhil)**. Tesis sarjana beliau bertajuk *“Pemikiran Politik Islam Sheikh Abdul Qadir Al-Mandili.”*

Kini, beliau sedang meneruskan pengajian di peringkat **Doktor Falsafah (PhD)** di **Akademi Tamadun Islam, Fakulti Sains Sosial dan Kemanusiaan, Universiti Teknologi Malaysia (UTM), Skudai, Johor**.

## Guru-Guru

Antara guru-guru yang pernah menjadi tempat rujukan dan tempat beliau menuntut ilmu semasa berada di **Sana’a, Republik Yaman** termasuklah:

# **Sheikh Qassim Al-Bahr** 
# **Sheikh Sulaiman Al-Ahdal** 
# **Sheikh Dr. Hassan Al-Ahdal**
# **Sheikh Dr. Ghassan Hamdun**
# **Sheikh Dr. Muhammad Mahmud As-Siyam**
# **Sheikh Dr. Ali Jarisyah**

Selain itu, beliau juga berpeluang menghadiri majlis-majlis ilmu yang dikendalikan oleh tokoh-tokoh besar seperti **Dr. Abdul Majid Al-Zindani, Qadi Al-Amrani,** dan ramai lagi ulama terkemuka.

Beliau turut diberi kesempatan untuk menziarahi serta bertemu dengan **Dr. Abdul Karim Zaidan**, seorang ulama tersohor yang banyak memberi sumbangan kepada dunia ilmu Islam.

## Karya & Penulisan

### Antara karya dan penulisan Mohamed Sukri Omar adalah :
1. Implimentasi Konsep Negara Ideal Di Malaysia Menurut Alfarabi 

2. Pemikiran Politik Islam Sheikh Abdul Qadir Al-Mandili 

3. Mihrab Pemikiran 

4. Pesan Tarbiyyah

5. Etika Warganegara Generasi Baru; Konflik Loyaliti, Kewajipan Kebangsaan Dan Aktivisme Transnasional 

6. Pemikiran Tuan Guru Nik Abdul Aziz Nik Mat dalam Pembinaan Pendidikan: Era 1990-2013 

## Kerjaya

* Dalam bidang kerjaya, Mohamed Sukri Omar telah melibatkan diri dalam pelbagai profesion yang berkaitan dengan pendidikan, penyelidikan, dan bimbingan ibadah. 
* Pensyarah Sambilan, Akademi Pendidikan KUIZM. Subjek Fiqh Dakwah dan lain-lain
* Pembimbing Umrah dan Haji, di mana beliau bertanggungjawab membimbing jemaah dalam melaksanakan ibadah umrah dan haji. Pengalaman beliau dalam bidang agama membantu para jemaah mendapatkan pemahaman yang mendalam mengenai ibadah di Tanah Suci.
*Pernah berkhidmat sebagai Graduate Research Assistant (GRA) di Universiti Teknologi Malaysia (UTM) dari tahun 2019 hingga 2022, di mana beliau terlibat dalam penyelidikan akademik dan membantu pelaksanaan projek-projek berkaitan bidang pengajian Islam dan sosial. 
*Berperanan sebagai pendidik, dengan komitmen tinggi dalam menyampaikan ilmu pengetahuan kepada masyarakat dalam pelbagai peringkat dan latar belakang. 
*Bertugas sebagai guru agama bertauliah, di mana beliau menyampaikan pengajaran berkaitan ilmu-ilmu agama Islam secara formal dan tidak formal, serta berperanan dalam mendidik masyarakat mengenai aspek ibadah, akidah, dan akhlak Islamiah.

## Penglibatan dalam parti politik
Mohamed Sukri Omar memulakan penglibatan awal dalam politik dengan pendaftaran rasmi sebagai ahli Parti Islam Se-Malaysia (PAS) pada 10 Oktober 2004. Beliau aktif dalam parti sejak usia remaja dan terus komited sehingga kini.    

Beliau kini memegang beberapa jawatan penting dalam parti politik, antaranya:

1. Ketua Pemuda PAS Negeri Selangor (2021-Kini)

2. Yang Dipertua PAS Kawasan Shah Alam (2023-kini)

3. Ketua Badan Perhubungan Perikatan Nasional Kawasan Shah Alam (2023-kini)

4. Ketua Pemuda Perikatan Nasional Selangor (2021-Kini)

5. AJK Pemuda PAS Malaysia (2023-2027)

6. AJK Lajnah Dakwah PAS Pusat (2025-2027)

7. AJK Lajnah Penerangan Dewan Ulamak PAS Pusat (2025-2027)

Jawatan yang pernah disandang:

Sepanjang penglibatannya dalam politik, beliau telah diamanahkan dengan pelbagai jawatan penting, antaranya:

1. Ahli Jawatankuasa (AJK), Lajnah Dakwah PAS Pusat (Sesi 2021-2023)

2. Pengarah Pilihan Raya Pemuda PAS Malaysia (2023-2025)

3. Timbalan Pengarah Pilihan Raya Pemuda Perikatan Nasional (2024-2025)

4. Timbalan Pengarah, Jabatan Pembangunan Mahasiswa, Dewan Pemuda PAS Malaysia (Sesi 2021-2023)

5. Timbalan Ketua Pemuda Perikatan Nasional Negeri Selangor (28 April 2021 - 15 Februari 2022)

4. Timbalan Ketua Pemuda PAS Negeri Selangor (2019-2021)

6. Ketua Sektor Sumber Manusia dan Latihan, Dewan Pemuda PAS Negeri Selangor (2019-2021)

7. Pemangku Ketua Sektor Pendidikan, Dewan Pemuda PAS Negeri Selangor (2019-2021)

8. Ketua Penerangan Pemuda PAS Negeri Selangor (2017-2019)

9. Ahli Jawatankuasa, Dewan Ulamak PAS Negeri Selangor (2015-2017)

10. Ahli Jawatankuasa Kerja PAS Kawasan Shah Alam (2021-2023)

Penglibatan di Parlimen Pandan:

Beliau juga pernah aktif di Parlimen Pandan dan telah dilantik ke beberapa jawatan dalam parti di kawasan tersebut, termasuk:

• Ketua Pemuda, Dewan Pemuda PAS Kawasan Pandan (2017-2019)

• Ahli Jawatankuasa Kerja, PAS Kawasan Pandan (2015-2020)

• Timbalan Pengarah, Jabatan Pilihan Raya Parlimen (JPRP) Pandan, PAS Kawasan Pandan (2017-2019)

• Naib Ketua Urusan Ulamak, PAS Kawasan Pandan (2015-2017)

• Pengerusi Tetap, Dewan Pemuda PAS Kawasan Pandan (2019-2020)

• Ahli Jawatankuasa, Dewan Pemuda PAS Kawasan Pandan (2015-2017)

• Ahli Jawatankuasa, Dewan Ulamak PAS Kawasan Pandan (2013-2020)

• Ketua Cawangan PAS Taman Bukit Permai, Pandan (2017-2020)

## Penglibatan Calon Pilihanraya
Pada Pilihan Raya Negeri Selangor 2023, Mohamed Sukri Omar telah bertanding sebagai calon Perikatan Nasional di Dewan Negeri Kota Anggerik, namun beliau tidak berjaya memenangi kerusi tersebut. 

Sebelumnya, pada Pilihan Raya Umum Malaysia 2018, beliau bertanding di Parlimen Pandan mewakili Parti Islam Se-Malaysia (PAS), tetapi turut mengalami kekalahan.

## Keputusan Pilihan Raya

## Aktivisme Sewaktu Mahasiswa & Pelajar

* Mohamed Sukri Omar juga aktif dalam pelbagai organisasi pelajar sepanjang tempoh pengajiannya. Beliau pernah diberi kepercayaan untuk memegang beberapa jawatan penting, antaranya: 
* Ahli Majlis Penasihat di Persatuan Pelajar Malaysia Yaman (PERMAYA) bagi sesi 2011-2012, di mana beliau berperanan dalam memberikan pandangan serta nasihat strategik kepada kepimpinan persatuan.  
* Timbalan Presiden Persatuan Pelajar Malaysia Yaman (PERMAYA) bagi sesi 2010-2011, di mana beliau memainkan peranan penting dalam menggerakkan aktiviti dan memperjuangkan kebajikan pelajar Malaysia di Yaman. 
* Pengerusi Lembaga Disiplin Persatuan Pelajar Malaysia Yaman (PERMAYA) bagi sesi 2010-2011, bertanggungjawab dalam memantau dan menegakkan peraturan serta etika dalam kalangan ahli persatuan.   
* Ahli Majlis Perwakilan Pelajar di Kolej JAIPUTRA bagi sesi 2005-2006, di mana beliau aktif dalam merancang dan melaksanakan pelbagai program pembangunan pelajar.   
* Ketua Pelajar di Sekolah Menengah Islam Al-Irsyad, Kuantan, Pahang pada tahun 2002, menunjukkan kepimpinan cemerlang sejak di bangku sekolah dengan memikul tanggungjawab dalam memimpin pelajar .

## Pautan luar

* Mohamed Sukri Omar di Web
* 
* 
* Mohamed Sukri Omar di Telegram

## Rujukan